section_heading: Terapija
paragraph_text: Djelotvorna dnevna doza iznosi od 300 do 600&nbsp;mg, a u težim slučajevima može se povećati i do 900&nbsp;mg. Propafenon se ne smije koristiti u slučajevima zatajivanja srca, kardiogenog šoka (osim ako je nastao zbog aritmije), teške bradikardije, u prva tri mjeseca nakon infarkta miokarda ili kod smanjene srčane funkcije (istisna frakcija lijeve klijetke <35 %), osim u bolesnika s ventrikulskim aritmijama opasnim za život, kod težih SA, AV ili intraventrikulskih poremećaja provođenja impulsa u srcu, sindroma bradikardija-tahikardija, izrazite hipotenzije, poremećaja ravnoteže elektrolita (npr. smetnje u metabolizmu kalija), teške opstruktivne bolesti pluća i miastenija gravis.